Jõgeva Politseiprefektuur
Jõgeva Politseiprefektuur oli 1990–2003 tegutsenud Eesti Politsei territoriaalne politseiprefektuur. Prefektuur asus Jõgeva linnas aadressil Pargi tänav 1. Prefektuuri tööpiirkond oli Jõgeva maakond. 2004. aasta 1. jaanuaril moodustati Jõgeva Politseiprefektuuri, Tartu Politseiprefektuuri, Viljandi Politseiprefektuuri, Põlva Politseiprefektuuri, Võru Politseiprefektuuri ja Valga Politseiprefektuuri baasil uus politseiprefektuur Lõuna Politseiprefektuur.